V scénke vystupujú postavy:

rozprávač, breza, dub, javor, buk

|  |  |
| --- | --- |
| **Rozprávač:** | Čo sa stalo v hore dneska? Zaplakala biela briezka.  Horké slzy po konároch stekali. |
| **Breza:** | Nemajú ma rady deti, bo na stromček, ktorý svieti, jedličku si vybrali. |
| **Dub:** | Aj mňa to už roky mrzí, no chlap musí skrývať slzy. |
| **Rozprávač:** | Šepol dúbok a potriasol halúzky. |
| **Dub:** | Mojím drevom ľudia všetci kúria v zime v každej peci  a myslím si, že nie som až taký mrzký. |
| **Rozprávač:** | Začul javor tieto reči a hneď zvolal: |
| **Javor:** | Mne sa svedčí byť raz stromkom vianočným!  V lete vždy mám krásne lístie a uznáte všetci iste, že tieň chladný v horúčave robím ním. |
| **Rozprávač:** | Starý buk sa nad tou vzburou zamračil. |
| **Buk:** | Dlhé roky, predlhé som v lese žil a videl som, ako všetci lístie potratíme, len jedlička zelený šat nechá si. Iba na ňu môžu dávať ligotavé okrasy. |
| **Rozprávač:** | Stíchli stromy naľakané, keď starý dub pozrel na ne.  Brezička si striasla slzu ako hrach. |
| **Breza:** | Pravda je to, v lete lístie je nám pýchou, ale v zime opŕchnuté sme čo strach. Nech jedlička v zime žiari, nech sa teší z detských tvárí, my zas v lete všetkých vtáčkov pohojdáme v halúzkach. |









